Creepshow

Creepshow er en amerikansk skrekk-komedie og antologifilm fra 1982 regissert av George A. Romero. Antologien består av fem ulike kortfimer som blir fortalt med stor porsjon skrekk og humor. Den er skrevet og bearbeidet til manus av Stephen King. De ulike delene er bundet sammen av kortere animasjonsekvenser. Ted Danson, Leslie Nielsen og Hal Holbrook har sentrale roller i tre av sekvensene. Filmen har hentet mye av sin inspirasjon fra diverse amerikanske skrekk-tegneserier fra 1950-tallet publisert av EC Comics, slik som Tales from the Crypt, The Vault of Horror og The Haunt of Fear.

Creepshow innbrakte $21 millioner på amerikanske kinoer og ble dermed en av de mest besøkte skrekkfilmene i 1982.

I 1987 kom en oppfølger: Creepshow 2. I 2006 kom en tredje film, men den fikk svært lite oppmerksomhet og ble hovedsakelig lansert rett på DVD.

 Handling 
Den første filmen («Father's Day») handler om en rik gammel patriark på et stort gods som feirer farsdag og skal ha kake til enhver pris. Han driver de andre til vanvidd med sitt mas og ender opp med å bli drept i affekt. På farsdagen, Syv år etter, stiger hans råtnede lik opp fra den lokale gravplassen for å ta hevn over sine slektninger på godset.

Den andre («The Lonesome Death of Jordy Verrill») handler om den enfoldige bonden Jordy Virrell (Stephen King) som får en meteor i åkeren og rare ting begynner å skje. Han planlegger å selge meteoren slik at han kan nedbetale gjeld, men oppdager til sin forskrekkelse at stoff på meteoren begynner å gro på hans egen kropp.

Den tredje historien («Something to Tide You Over») handler om den rike Harry Wentworth (Leslie Nielsen) som beslutter å iscenesette et utspekulert drap på kona og hennes elsker. Hans utspekulerte drapsmetode involverer bruk av tidevannet. Han får senere et sjokkerende møte med sine avdøde offer som har til hensikt å gi ham samme behandling.

Den fjerde historien («The Crate») handler om en mystisk kasse som står under en trapp på et College og som inneholder levningene til en ukjent skapning som ble funnet under en ekspedisjon. Alle som forsøker å undersøke hva som er i kassen ender opp med å bli drept.

Den femte og siste historien («They're Creeping Up on You») handler om en usympatisk og eksentrisk millionær som har et eget laboratorium i sin forseglede luksusleilighet. Han er fanatisk opptatt av holde bakterier og insekter unna seg. En kveld opplever han å bli hjemsøkt av en horde kakerlakker.

 Om filmene 
Creepshow innbrakte $21 millioner i USA og havnet på en 38.-plass over de mest innbringende filmene i USA i 1982. Produksjonskostnadene var på $8 millioner.

Den har fått 73 % på Rotten Tomatoes. Den amerikanske filmkritikeren Roger Ebert gav den tre av fire stjerner.

Statens filmtilsyn bestemte 18. mai 1983 at filmen ble forbudt for visning på norske kinoer, men den ble utgitt på video av C.P. Entertainment sommeren 1983.

 Rollebesetning 
Prolog
 Joe King – Billy
 Iva Jean Saraceni – Billys mor
 Tom Atkins – Billys far Stan

«Father's Day»
 Jon Lormer – Nathan Grantham
 Viveca Lindfors – Bedelia
 Elizabeth Regan – Cass Blaine
 Warner Shook – Richard Grantham
 Ed Harris – Hank Blaine
 Carrie Nye – Sylvia Grantham
 Peter Messer – Yarbro
 John Amplas – Undead Nathan
 Nann Mogg – Mrs. Danvers

«The Lonesome Death of Jordy Verrill»
 Stephen King – Jordy Verrill
 Bingo O'Malley – Jordy's father
 John Colicos – Doctor

«Something to Tide You Over»
 Leslie Nielsen – Richard Vickers
 Gaylen Ross – Becky Vickers
 Ted Danson – Henry Wentworth«The Crate»
 Hal Holbrook – Henry Northup
 Adrienne Barbeau – Wilma Northup
 Fritz Weaver – Dexter Stanley
 Don Keefer – Mike the Janitor
 Robert Harper – Charlie Gereson
 Chuck Aber – Richard Raymond
 Christine Forrest – Tabitha Raymond
 Cletus Anderson – Host
 Katie Karlovitz – Maid
 Charles Van Eman – Bartender

«They're Creeping Up on You»
 E. G. Marshall – Upson Pratt
 David Early – White
 Ann Muffly – stemmen til Lenora Castonmeyer

Epilog
 Joe King – Billy
 Tom Atkins – Stan
 Iva Jean Saraceni – Billy's mother
 Marty Schiff – Søppelmann #1
 Tom Savini – Søppelman #2

 Referanser 

 Eksterne lenker 


Kategori:Skrekkfilmkomedier fra USA
Kategori:Eventyrfilmer fra USA
Kategori:Filmer fra 1982
Kategori:Filmer som har vært forbudt i Norge
Kategori:Antologifilmer fra USA
Kategori:Engelskspråklige filmer
Kategori:Filmer basert på verk av Stephen King
Kategori:Filmer lagt til USA
Kategori:Monsterfilmer